Drankverbod: Laat aanlyn verkope toe ter wille van wynbedryf | Landbou
Drankverbod: Laat aanlyn verkope toe ter wille van wynbedryf
Die eerste druiwe van dié jaar se oes wat by Groote Post gepluk is. Foto: Peter Pentz
Ter wille van die wynbedryf moet die nasionale regering die aanlyn verkope van wyn en aflewering daarvan by verbruikers se huise deur koeriermaatskappye toelaat, sê dr. Ivan Meyer, Wes-Kaapse minister van landbou.
Meyer sê innoverende maniere moet oorweeg word om gedurende die covid-19-pandemie en vlak 4-inperkingsmaatreëls lewens asook lewensbestaan te beskerm. Aanlyn verkope sal volgens hom nie net lewens en lewensbestaan in die wynbedryf beskerm nie, maar ook byeenkomste voorkom.
Meyer sê dit sal ook voorsiening maak vir die vervoer van wynmonsters wat voordelig vir toekomstige wynuitvoer sal wees. "Deur die vervoer van wynmonsters toe te laat, word dit makliker om 'n uitvoerlisensie te bekom. Dit steun ook die wynbedryf se volgehoue pogings om die gehalte van sy wyne te verbeter en aan kompetisies deel te neem."
Wyn is die Wes-Kaap se derde grootste uitvoerproduk en dra 6,5% tot die provinsie se uitvoer by. Dit is daarom 'n belangrike bron van werkgeleenthede en noodsaaklik vir die provinsie se ekonomiese herstel, sê Meyer.
Vee- en wildveilings hervat, drankverbod duur voort
Wynbedryf by 'n 'kantelpunt'
Vinpro se aansoek om interdik uitgestel
Plat op die aarde man. Ietwat introvert tot ek jou leer ken. God is vir my belangrik. Ek gee maklik terug wat ek ontvang. Hou van na die stilte van die plaas gaan waar ek...
Ek waardeer die mooi dinge in die lewe - musiek, kuns, 'n goeie boek, heerlike kos. Ek is lief vir mense, diere en kinders. Ek hou van stilte en die natuur. Ek verf graag...